Σοβαρά επεισόδια έλαβαν χώρα το Σάββατο στη γειτονική Αλβανία. Υποστηρικτές της αλβανικής αντιπολίτευσης είχαν συγκεντρωθεί έξω από το πρωθυπουργικό Μέγαρο, ζητώντας την παραίτηση του πρωθυπουργού Έντι Ράμα κατηγορώντας τον για διαφθορά. Γρήγορα το κλίμα δυναμιτίστηκε όταν οι διαδηλωτές διέσπασαν τον αστυνομικό κλοιό, εκτοξεύοντας βόμβες μολότοφ και φωτοβολίδες και προσπάθησαν να σπάσουν τις πόρτες του κτιρίου που στεγάζει το γραφείο του Ράμα. Σύμφωνα με τα αλβανικά μέσα, τουλάχιστον 19 άνθρωποι έχουν τραυματιστεί μέχρι στιγμής, μεταξύ των οποίων είναι και εννέα αστυνομικοί.

Florion Goga / Reuters

Η συγκέντρωση έγινε στο κέντρο των Τιράνων, με τη συμμετοχή χιλιάδων ανθρώπων που ανταποκρίθηκαν στο κάλεσμα της αντιπολίτευσης που ζητεί την παραίτηση του σοσιαλιστή πρωθυπουργού Έντι Ράμα, ο οποίος βρίσκεται στην εξουσία από το 2013 και κατηγορείται για «διαφθορά». ﻿Χειμάρρα: Το σχέδιο εκδίωξης της ελληνικής μειονότητας σε 5 αεροφωτογραφίες

Florion Goga / Reuters

Μια ομάδα περίπου εκατό διαδηλωτών αρχικά έριξε καπνογόνα και πέτρες προς την κατεύθυνση του κτιρίου της κυβέρνησης, το οποίο φρουρούσε ισχυρή αστυνομική δύναμη. Οι διαδηλωτές φώναζαν «Ράμα, φύγε!». Εγγραφείτε και ακολουθήστε Διαβάστε τις σημαντικότερες ειδήσεις της ημέρας και τις πιο ενδιαφέρουσες απόψεις στο e-mail σας. Μάθετε Περισσότερα Newsletter Παρακαλούμε εισάγετε μια έγκυρη διεύθυνση e-mail Eυχαριστούμε για την εγγραφή σας! Θα λάβετε σύντομα ένα e-mail που θα επιβεβαιώνει την εγγραφή σας. Υπήρξε ένα πρόβλημα με την επεξεργασία της εγγραφής σας. Παρακαλούμε δοκιμάστε αργότερα Facebook

Twitter

Instagram

Youtube

Στη συνέχεια παραβίασαν τον αστυνομικό κλοιό και κατέλαβαν το προαύλιο του κτιρίου. Δακρυγόνα ρίχθηκαν από ψηλά στους διαδηλωτές, οι οποίοι χρησιμοποίησαν σιδερένιες ράβδους για να σπάσουν τις πόρτες. Μια δεκαριά εισήλθαν στο κτίριο και ανέβηκαν στον πρώτο όροφο.

Florion Goga / Reuters

Ο 54χρονος Έντι Ράμα, ο οποίος άρχισε το 2017 τη δεύτερη πρωθυπουργική θητεία του, είχε ανακοινώσει την Παρασκευή πως δεν θα βρίσκεται στα Τίρανα στη διάρκεια της διαδήλωσης. Επρόκειτο να μεταβεί στον Αυλώνα, την περιφέρειά του, για έναν «διάλογο» με τους κατοίκους του για την «ανάπτυξη της πόλης».

Ο Ράμα αμφισβητείται από τον κύριο σχηματισμό της αντιπολίτευσης, το κεντροδεξιό Δημοκρατικό Κόμμα, το οποίο έχει ήδη οργανώσει παρόμοιες διαδηλώσεις χωρίς πάντως να προκαλέσει σημαντικό πρόβλημα στην κυβέρνησή του.

Florion Goga / Reuters

«Η 16η Φεβρουαρίου θα είναι η τελευταία ημέρα της εξουσίας του Ράμα. Αυτό το καθεστώς πρέπει να ανατραπεί πάση θυσία», είχε δηλώσει την Τετάρτη ο επικεφαλής του Δημοκρατικού Κόμματος Λουλζίμ Μπάσα, στη διάρκεια συγκέντρωσης των οπαδών του. Κατηγορώντας τον Ράμα για «συνέργεια με το οργανωμένο έγκλημα» και ότι «βύθισε τη χώρα στη διαφθορά και τη φτώχεια», η αντιπολίτευση, η οποία αποτελείται από πέντε κόμματα της κεντροδεξιάς και της κεντροαριστεράς, ζητεί τον σχηματισμό κυβέρνησης τεχνοκρατών η οποία θα αναλάβει να οργανώσει πρόωρες εκλογές.

Ο πρώην πρωθυπουργός της Αλβανίας, Σαλί Μπερίσα ζήτησε από τον Έντι Ράμα να υποβάλλει την παραίτησή του μέχρι το βράδυ του Σαββάτου, υπενθυμίζοντας στον αλβανικό λαό την ημέρα που έπεσε η κυβέρνηση του δικτάτορα Ενβέρ Χότζα και καλώντας τον να συνεχίσει τον αγώνα Σύμφωνα με την αλβανική εφημερίδαLajmi I fundit ειδικότερα ο Σαλί Μπερίσα δήλωσε: «Θυμηθείτε την 20η Φεβρουαρίου και προχωρήστε μπροστά. Ο Έντι Ράμα δεν έχει πλέον καμία ελπίδα. Η αστυνομία είναι αυτή που προκάλεσε τους διαδηλωτές και αυτό το είδε όλος ο κόσμος. Ο Ράμα να υπογράψει τώρα την παραίτησή του για να μην υπάρξουν άλλες δύσκολες μέρες για εκείνον. Φύγε πριν να είναι αργά. Ο αλβανικός λαός έχει περάσει ήδη μια δικτατορία».

Ερωτηθείς αν πιστεύει ότι όντως θα παραιτηθεί, ο Μπερίσα απάντησε «Εγώ ζητώ εκλογές αλλά αυτός είναι ένας παρανοϊκός και ανεγκέφαλος, τώρα όμως οι Αλβανοί πολίτες θα του δείξουν. Είδατε τι γίνετε σήμερα. Πού είναι να υπερασπιστεί την κυβέρνησή του;». Η αντιπολίτευση μέσα από μήνυμα που έστειλε το Σάββατο κάλεσε το λαό σε νέα ακόμα μεγαλύτερη διαδήλωση την Πέμπτη. Η επικεφαλής του Σοσιαλιστικού Κινήματος για την Ενσωμάτωση, Μόνικα Κριεμάντι πραγματοποιώντας δηλώσεις σε τοπικό κανάλι για τις εξελίξεις ανέφερε τα εξής: «Βρέθηκα στις συγκεντρώσεις για να εκφράσω τη διαμαρτυρία μου ως απλός πολίτης, παρά τα χημικά και τα δακρυγόνα που εκτοξεύθηκαν προς το πλήθος. Η αστυνομία ασκεί βία εναντίον των διαδηλωτών οι οποίοι έχουν το δικαίωμα να διαμαρτύρονται ειρηνικά. Είμαστε εδώ για να φωνάξουμε και θα μείνουμε ειρηνικά. Εμείς που εκλέξαμε τον Έντι Ράμα πρωθυπουργό αξίζουμε περισσότερα», ενώ συμπλήρωσε πως δεν θα ακούσει την εντολή ενός εγκληματία που δεν νοιάζεται για τον κόσμο παρά μόνο για τα συμφέροντά του.

Associated Press

Reuters

Reuters

Associated Press

ASSOCIATED PRESS

ASSOCIATED PRESS

ASSOCIATED PRESS

ASSOCIATED PRESS

ASSOCIATED PRESS